經數: 一七六七

經名: 大般涅槃經疏卷第十七

頁數: 一四一

上              欄

判分明. 初如文. 譬如父母下. 第二譬菩薩見

諸凡夫起惡. 因是生悲. 如人小時下. 第三別

譬發心學人起於取著. 上塊等譬五陰. 下文

合云. 身口意業. 左譬實智. 右譬權智. 又左譬

定觀. 右譬智拔. 捉頭救其身非. 挑出救其口

過. 譬如父母下. 第四別譬衆生感於苦果. 故

言同生地獄. 譬如父母下. 第五通譬救因果.

迦葉白佛去. 第二論義. 兩番問答. 初番論義.

次番領解. 初中先問次答. 初問爲二. 一直申

不解. 次若諸菩薩下. 正是論義. 或云五難. 或

云三難. 一難殺婆羅門. 二難罵提婆達多. 三

擧須菩提爲肉. 初殺婆羅門. 又三. 一何故殺.

二應護念. 三何不墮獄. 若使等視者. 是第二

罵調達. 三擧須菩提小乘肉大. 小乘尙乃護

生若此. 肉佛果滿猶有殺罵. 若慈何故令人

增長煩惱. 汝今不應下. 第二佛答. 答前三問.

但不次第. 初答肉難. 次答殺難. 三答罵難. 問

何故不次. 答只是逐近何必須次. 是例甚多.

然肉難最劇. 何者說師無慈不及弟子. 是故

前遣仍訶責之言其不應. 先總訶. 次擧七事.

別別訶之. 初言蚊嘴者. 鳥口尖者曰嘴. 蚊口

似此. 以類名之. 中五可見(云云). 最後文中更有

多事. 於中云寧與毒蛇等. 總寄迦葉誡制愚

□. 善男子如汝所言下. 第二答殺難. 還酬三

意. 今初答何故. 殺而實非殺. 廣擧六度. 文爲

三. 先牒問. 次正答. 三結. 實不殺汝向所問

下. 酬其護念問亦三. 先牒問. 次我時已得下.

是正釋上迦葉問. 未得不動地時得破戒不.

佛答言得. 此中答云. 殺時已得一子之地. 二

中              欄

文云何. 一解云. 上問家. 問未得. 佛答云. 得

地及破戒. 二解云. 上言未得未得於眞. 此中

言得卽得於眞. 舊解云. 是見機殺故云無罪.

河西云. 一大悲心恐其墮獄. 二爲護法. 其旣

謗法. 是故殺之令[&FFFF]#謗罪. 三爲滅邪見. 四生

其信心. 作此觀之亦似實殺. 興皇云. 是示現

殺. 如前童子盜聽. 如後罵於調達. 今問若是

化殺豈有地獄三念. 甘露十劫之事. 若皆是

化. 如來所作爲利益誰. 若俱非化. 童子死已

後生何處. 故知二解不可偏用. 若得意者理

在其間. 三以是義下結. 善男子若人掘地下.

三酬其不墮問又三. 一更反問. 二迦葉答如

文. 佛[&FFFF]#下第三正答. 又三. 一歎述. 二簡內外

諸殺. 三會通所問. 此初歎述. 明惡心殺草尙

得罪者. 若無惡心殺人無罪. 婆羅門法下. 次

簡內外. 初簡外殺如文. 佛及菩薩下簡內. 善

男子若有能殺下. 第三會通. 言殺無罪者. 下

文云. 施一闡提得千倍報. 施一餓狗得百倍

報. 而此中云殺闡提言無罪者. 互明與奪. 若

據闡提現在無善. 害之無罪. 過去五戒感報

人身. 勝於畜生故報千倍. 汝上所言下. 第三

答其罵難亦爲三. 牒問. 正釋. 結會. 初如文.

次釋中引昔七事爲證. 又爲二. 初總略述意.

次如我一時下. 別擧七事. 我於爾時下. 三結

會所問. 迦葉白佛下. 第二領解. 又二. 先領.

次述成. 四味者卽四諦味. 出是出苦味. 離是

離集味. 滅道如文. 迦葉白佛下. 第二明捨心

果. 文爲二. 初明空平等. 二辨知見. 所以然者.

卽寂而照. 卽空而有. 卽實而權. 上三心果. 卽

下              欄

事而理. 而後結云諸佛境界. 卽事而理. 與今

互顯. 初又三. 一明平等果. 二辨空義. 三明利

益. 初文先問後答. 答中二. 初略明空門果. 後

廣明空門果. 歎須菩提者. 於聲聞中解空第

一. 擧小肉大以明地體. 舊有二解. 一云七地.

引經云. 七地能入寂滅. 二云八地. 空有□觀

故是平等. 今云. 初地與一子地. 理同能異. 故

立別名. 何得淺深. 例聖行中戒定之果. 同在

初地. 善男子下. 第二廣明空門果. 又三. 法譬

合. 初法說具明人法二空. 不見父母等卽是

生空. 不見陰界卽是法空. 而復言衆生壽命

者. 更牒前生空. 次譬如虛空下. 擧事空爲譬.

一切諸法下合. 迦葉白佛下. 第二廣辨空門

義. 又二. 先問. 後答. 答又三. 一列十一空章.

二一一解釋. 三結. 初文者. 若大品明十八空.

或論七空. 今處中說故但十一. 然大品廣空

而略性. 此經廣性而略空. 總其二經互顯其

美. 菩薩云何下. 解釋十一空. 舊有二說冶城

云. 前六空是互無空性空. 下五空是任理空.

任理是眞諦空. 互無是世諦空. 莊嚴用之. 開

善皆是理空. 而廣斥冶城. 仍分爲四. 初六是

假名空. 次二是實法空. 次一是平等空. 次二

是佛果空. 以修行有漸故. 觀師云. 此十一空

皆是破病. 引釋論云. 如藥有十一破十一病.

空十一有名十一空亦得皆明理. 亦得言前

八是破病後三是顯眞. 今明羅列十一. 界分

不同卽世界. 緣宜十一說之生善是爲人. 治

十一病是對治. 聞一一空卽能見理是第一

義. 通方融治豈應定執. 私謂經論不同不逾

經數: 一七六七

經名: 大般涅槃經疏卷第十八

頁數: 一四二

上              欄

四悉. 該括漸頓融通顯密豈逾於斯. 此十一

空卽爲十一段. 初文明內空云無外法外空無

內法. 冶城呼爲互無空. 開善明外空時例解

內法亦空. 內空時亦例解外法亦空. 知有爲

是空時例知無爲亦空. 知無爲時有爲亦空.

有人評此二解. 謂冶城於文爲得於理爲失

開善於理爲得於文不便. 有師言. 待內明外

旣無內卽無外. 此還扶開善解. 文解內空無

有常樂三寶等. 後文又云. 如來法僧不在二

空. 解言. 前云無者. 無理外橫計. 後言不無者.

卽理內正法. 若釋內外空作互無釋. 極不相

應. 若作相待意則易見. 卽待內外得離內外

以爲二空. 旣無內外卽無內外合爲一空. 有

爲空者. 如內外空. 無爲空者. 而言佛等四法.

非有爲非無爲. 卽中道正法. 無始空者. 一云.

破外道冥初. 故言無始. 二云. 遠討其根無初

來處非今始空始破. 明無無無有始. 性空. 一

云. 破性說性空. 二云. 本性皆空. 如貧窮人一

切皆空. 舊云. 從眼生滅去. 就法空明第一義.

從何等去. 就人空明第一義. 開善云. 何得用

於淺近生法兩空釋大涅槃. 又諸經無不前

明生空. 何故此中前明法空. 觀師云. 眼生時

無所從來卽不生義. 滅時無所去卽不滅義.

還是中論兩不之義. 若眼是有不應本無今

有. 已有還無. 推其實性無眼無主. 推一切法

亦應如是

大般涅槃經疏卷第十七

中              欄

大般涅槃經疏卷第十八

隋章安頂法師撰

唐天台沙門湛然再治

梵行品二之餘

問第一義空何得有業有報. 答此寄有以明

無. 寄無以明有. 不有不無卽第一義. 空空者

爲三. 謂歎釋結. 歎者. 此是凡小所迷沒處. 是

有是無. 正釋也. 一云. 是有是無是二章門. 後

言是是. 還牒上兩是. 又言非是者兩是皆空.

二云. 上明有無兩境皆空. 下明權實二智皆

空. 是是卽權智. 非是卽實智. 今更作三句責.

爲空境名空空. 爲空來空智名空空. 爲空來

空能空之法名空空耶. 若直空境空智此猶

是偏. 未得名圓. 若將空來空空乃是圓. 正中

道之空. 大品云. 一切諸法悉皆是空. 是空亦

空. 有兩師不同. 一云. 一切法空者空猶未妙.

今更將空來空此空. 二云. 不爾. 前一切法已

是妙空. 今空亦空只能空之法亦空. 河西同

後解. 故云. 或謂萬法雖空而智體不空. 遣破

惑情故曰空空. 是有亦空. 是無亦空. 下句卽

云. 前計旣空智不獨有. 眞悟之心理無□照.

雖無□照遣義可知. 有漏空無漏空人多重.

無漏空將有漏空輕. 有漏空無漏空. 二空體

一豈應輕重. 萬法旣寂智體又空. 蓋謂妙空

非二乘所及. 有人言. 大空卽般若空者. 色大

故般若大. 釋論解大空有事理. 事者. 東方空

乃至十方空. 理者. 卽涅槃第一義空. 大品指

下                      欄

涅槃. 涅槃般若更互相顯. 今約三諦釋十一

空. 內空者眞諦空. 外空者俗諦空. 內外空者

卽二俱空. 有爲空者生死俗空. 無爲空者

涅槃眞空. 無始空者三諦相卽不見元祖名

無始空. 性空者三諦體性. 本來自空故名

性空. 第一義空者. 眞卽是中中卽是眞. 名

第一義空. 空空者. 一空一切空. 大空者. 三

諦俱空. 後歎文. 亦約三諦爲歎. 三諦相卽

諸凡小聖所迷沒處. 是有是無者. 雙照二

諦故言兩是. 一一諦悉備眞中故言空空. 是

是非是者. 單照一諦卽具空假. 空故是是. 假

故非是. 卽備中道故言空空. 若雙若隻若

三若一. 皆不可思議具足無缺. 故非凡小

所議. 善男子菩薩下. 第三結歎. 我今於下. 第

三明利益. 又二. 一明悟空. 二住是地已下. 說

功能卽是前離後得之意. 善男子菩薩住是

地中去. 第二廣辨知見. 知見廣遠良由空寂.

亦是卽寂而照. 文爲四. 一明知見. 二無所得.

三會通. 四結歎. 卽寂而照故明知見. 卽照而

寂故無所得. 得無所得其性不二. 是故會通.

此法奇特是故稱歎. 初文爲二. 一知十三法.

二得八種知見. 三得四無闇智. 初文云. 行卽

是心. 緣卽是境. 性卽是內相卽是外. 親者爲

因. 疏者爲緣. 復次知而不見下. 第二明八知

見. 一知非處. 二知是處. 三知共行. 四知因

果. 五知轉障. 六知佛性. 七知二諦. 八知二智.

知外道邪法. 是知非處. 知善惡報是知處. 知

常無常四德等是知共行. 心大乘是知因. 到

彼岸是知果. 身戒心慧是知轉障. 佛性爲三.

經數: 一七六七

經名: 大般涅槃經疏卷第十八

頁數: 一四三

上              欄

一據凡夫. 二據十住. 三就諸佛. 不知不見是

知眞. 亦知亦見是知俗. 惠施等是知權. 不見

所施等是知實. 迦葉白佛下. 第三明四無□

智. 又二. 前問. 次答. 答爲三. 一章門. 二釋. 三

料簡. 初如文. 次釋爲五. 一就世諦釋. 二就出

世釋. 三就無著釋. 四就譬釋. 五就往因釋. 初

世諦釋者. 法者. 知法及法名字. 義者. 知法下

義及名下義. 詞者. 音聲淸雅分別了亮. 樂說

者. 能宛轉變換無窮無盡. 隨字論者. 定其文

字善識字體. 正音論者. 正其音詞分明切齒.

闡陀者. 法句論亦言合聲. 如合聲唄. 河西云.

卽是此間詠歌聲也. 又言. 唯是外法未必全

爾. 乃是偈聲通於內外. 復次下. 次就出世釋

者. 知三乘義悉皆歸一. 三就無著釋爲二. 初

釋. 次論義他云. 是遣執釋. 今依難意爲無著

釋. 迦葉下論義. 先問. 次答. 初迦葉難意云知

卽是著. 佛答. 以無著故知. 四就譬釋中. 初擧

六譬釋法無□解. 還指六譬釋義無□解. 言

地持者. 持衆生非衆生. 勝□云. 大地持四重

擔. 謂山海草木衆生. 彼廣此略. 山取壓地地

取安山互相持故. 眼能持生. 有二解. 優樓迦

計. 眼光與意合時能見借此爲譬. 二云. 非借

外義. 眼有淸淨四大之色. 因外光能見. 善男

子菩薩下. 五就往因釋. 善男子聲聞緣覺下.

第三料簡. 又二. 初料簡. 後論義. 初爲三. 一

明二乘無無□. 二別釋. 三總結. 初如文. 次別

釋中. 先釋緣覺. 次聲聞. 迦葉下二論義. 先

問. 次答. 答爲三. 一正答. 二開者權. 三顯今

實如文. 迦葉白下. 第二明無所得知見. 又三.

中              欄

一明無所得. 二引偈證. 三無得而得. 初又三.

一問. 二答. 三領解. 問又三. 初領指前文. 前

文. 已遠故言梵行. 次菩薩知見下正難. 三云

何如來下結難. 佛答又二. 初歎其問. 次正答.

又二. 先正答. 次結正簡邪. 初正答中凡十復

次. 得無得相對. 得者非謂得中之得. 乃是無

得之得. 此無非是析滅之無. 是體達無. 十對

者. 所謂得無得. 倒無倒. 智慧無明. 涅槃諸

有. 大乘小乘. 方等三藏. 眞空生死. 常無常.

眞空五見. 菩提二乘. 次善男子汝之所問下

結如文. 大品明諸有二者. 是有所得. 諸無二

者. 名無所得(云云). 迦葉白佛下. 三領解又二.

有領解有得益. 次引偈證者. 如上來云. 於此

正在雙樹. 云何更指雙樹. 解言. 直是語法未

必別處指此雙樹. 二云. 見聞不同寧有定所.

假使異處指此何妨. 此偈是第二出釋得無

得. 文爲二. 一擧偈請問. 二釋偈爲答. 答爲

三. 一別釋. 二總釋. 三結釋. 別又三. 一略標.

二重問. 三正釋. 釋中二. 先誡許. 次正答. 答

中凡有八番. 前六番正釋. 後二明不果得說.

一一□前釋上半. 後釋下半. 又須望下總釋

之意. 舊釋此偈. 本有煩惱卽是昔本. 今無涅

槃卽是昔今. 不得云是今日之今. 何者今有

涅槃故. 若天魔梵說言如來有煩惱者. 無有

是處. 此乃今日佛果不爲三世所攝. 如此釋

文一往得去不遣他難. 只爲昔日有無. 無常

後乃是常. 還是本無今有. 焉能遣疑. 興皇云.

本無今有皆是隨緣. 本有煩惱非有說有. 今

涅槃非無說無. 若天魔梵能解此者. 說言

下              欄

如來有煩惱者. 無有是處. 遣難釋文二塗俱

了. 今謂乃是總答中意. 若別釋文猶自未去.

此之偈意爲化衆生. 衆生唯作善惡之見. 謂

昔有惡今則有善. 二乘作眞俗不一之見. 菩

薩作三諦各別之見. 文殊作三諦相卽之解.

亦是四門四悉等解. 豈可只作如上諸人一

種解耶. 私謂如來自作八重解釋. 佛意乃將

此八爲式. 當知其義遍一切法. 若如諸師各

一種見. 佛何不唯一種釋耶. 欲許諸師一一

皆是. 若欲非之假使諸釋寧得佛意. 略如章

安四悉故悉是. 離悉故俱非. 故知四出則四

是. 各計亦四非. 四非故一切俱非. 四是故八

番皆是. 故更總釋以總冠別方稱佛旨. 四悉

四門具如前釋. 如來普爲下第二總釋. 總成

前意故知言有不有. 言無不無. 皆爲利益. 悉

皆無定. 隨國土人其相不同. 是故輕重犯不

犯異. 善男子一切世諦下. 第三總結釋. 皆以

生死爲世. 涅槃爲第一義. 有時說世謂第一

義. 或說諸法空寂卽是生死. 謂說第一義. 或

說妙有常住卽是第一義. 人謂是生死. 如來

說空欲明不空. 說有欲明不有. 衆緣皆作有

無之見. 善男子是故汝上不應難言下. 第三

明無得而得. 又三. 先標. 次問. 三答. 初標如

文. 次問中二. 先問. 次難. 初問者. 若有得應

是無常. 自有法譬合. 夫道者非色下. 次難. 若

常則應無得. 三佛答爲二. 先答初問. 次答後

難. 初文先汎明道有二種. 常道雖得而非無

常. 道與菩提悉皆名常下. 第二正答. 今云. 道

定圓常本來有之. 爲惑所覆斷惑復本. 義言

經數: 一七六七

經名: 大般涅槃經疏卷第十八

頁數: 一四四

上              欄

其得得而是常. 次善男子道者雖無色像下.

答後難爲三. 法譬合. 初法說. 次如衆生心下

譬說. 然實是常. 能修者得不修不得. 善男子

見有二種下. 第三會通又爲二. 一會通二論

義. 初會通者. 會義所說知見等法. 皆有似眞.

似是相貌了了卽眞. 眞又爲二. 一菩薩了了.

二如來了了. 此下盡卷是會通兩章如文

梵行品之三

起卷. 是第二論義有問答. 問爲二. 一問同世

問. 二問異世不知. 答爲二. 先正答. 次結. 初

答爲三. 初明異世間. 二明同世間. 三非世非

出世. 異故卽世間不知. 不知十二部經. 或同

者世間橫計微塵等生. 計世界有邊爲終. 無

邊爲無終. 皆墮斷常. 舊云. 無始無終有兩解.

一云. 無始無明. 全無始終. 二云. 無始無明.

有始有終. 無有一始. 在此無始之初者. 故知

有始而復終. 於佛果此之兩解. 同於此中橫

計斷常. 十一空中明無始空. 爲破此始亦破

此終. 於如是事下. 第三明非世出世. 若菩薩

知謗言不知. 卽是謗人. 言無菩提. 卽是謗法.

次結如文. 爾時迦葉下. 第四說偈結歎. 他云.

初半行歎大慈. 次一行半歎大悲. 後兩偈結

歎. 今謂初半行如前. 次半行歎大悲. 次世醫

者一行半歎大喜. 喜之所離故言不發. 喜之

所得故言甘露. 衆生旣服下半行是歎大捨.

次一行結歎如文. 說是偈下是第三明戒爲

梵行. 開善云. 前明深梵行. 此明淺梵行. 是義

不然. 以戒爲本故能化他. 就文爲三. 一持戒.

二護法. 三六念. 以持戒故能護法. 以護法故

中              欄

能修念. 次第相成法爾故也. 持戒爲二. 初略

明持戒. 次廣明得失. 初文有問答. 問爲二. 初

領旨. 後正難. 難中爲兩. 先難同世. 若世間不

知見覺. 菩薩亦應不知見覺. 次難異世. 佛答

有二. 先開兩章. 次釋兩章. 汝言有何異下. 釋

兩章門. 先明不異卽釋同章. 有同有異不一

向同如文. 菩薩聞是下第二釋異章門. 又二.

先明聞經故得三法. 次明三法相資. 初文具

明三法. 皆戒爲本. 以修慧下. 第二明三法相

資. 文略故但言二. 初明慧資戒. 二明戒資慧.

迦葉復言下. 第二廣辨得失. 有問有答. 答又

二. 先擧不淨持戒不能相資. 次明淨戒正答

問. 初文又二. 初明不淨. 次無相資. 有四不

淨. 一爲有如難陀(云云). 二性不定. 或時能持或

不能持. 三非畢竟不能從始至終永永長持.

四不爲衆生無廣大意. 自局在己不兼利他.

菩薩摩訶薩下. 第二明於淨戒正答其問亦

二. 先明淨戒. 次明相資. 初淨中. 四淨對前四

不淨戒. 非戒卽對前無始終. 戒非戒非是五

戒律儀等. 乃至無戒無持爲戒. 此是畢竟淨

戒. 於戒淨中下. 第二明相資之力. 又二. 初三

法相資. 次五法佐助. 相資中次第傳傳釋前

句. 於中二. 初因戒故釋不悔. 又有法譬合. 譬

有三譬. 次以淨戒故下. 次釋歡喜. 又二. 先明

三相. 次明悅樂. 初文爲三. 初明持喜. 二明毁

憂. 三雙明二義. 前二各有法譬合. 於第三雙

明持犯中二. 先譬. 次合. 初中牛譬經敎. 女譬

[&FFFF]#者. 酪□譬破戒. 漿□譬持戒. 至城欲賣譬

俱心當果以因貿果(云云). 脚跌譬命終. 二□俱

下              欄

破譬身壞. 憂喜譬持毁. 漿□者已[&FFFF]#得□止

餘漿汁. 所直不多不得亦閑. 譬持戒人已修

得道只餘殘命. 命存亦善不存亦閑. 若也酪

□全未[&FFFF]#□失酪□亡. 譬破戒人未得修道.

此命若終其道亦失. 是故憂畏. 次持戒下合

如文. 次心歡喜故則便思惟下. 釋悅樂又二

初正釋. 後論義. 論義中. 先問後答. 答中有四

重解釋. 後展轉深入成大涅槃. 皆由於戒. 然

五受根中則樂淺喜深. 禪定之中則喜淺樂

深. 各有所據今同禪支. 次明五法佐助中. 言

得五涅槃者. 卽脫五陰. 涅槃非五. 脫五陰縛

名五涅槃. 善男子若我弟子下. 第二明護法.

護法卽是護戒. 護戒旣牢卽是持戒. 持戒不

牢由無護法心. 又二. 先訶毁法. 次勸護法. 初

訶毁又三. 一正訶破戒. 二訶心有作業. 三訶

是處非處. 然極猥人無過破戒. 一無所用. 文

云. 寧當不受不持不用毁戒而受讀之. 問上

文爲僕趨令讀誦. 今文寧可不受不持兩言

相反者何耶. 答此各有意. 前明汲引百方令

入. 令誡人師令無瑕犯. 初訶毁中不出三業.

初是訶身. 次是訶心. 三是訶口. 初文者. 若人

受持戒. 所有弟子. 亦學是師自旣不正號令

不嚴. 次當正身心下. 第二訶心有. 若心三有

名爲輕躁. 不心果報名爲比審. 望有修因是

則名爲. 爲有造業. 三[&FFFF]#非時說下. 第三訶離

是處非處. 審能弘宣須離此等諸非法處. [&FFFF]#

不請者. 然與不請之友相乖. 釋云. 事須適時.

今正須請[&FFFF]#滅法說. 不持戒說不護法說. 是

滅法說. 熾然世法說者. 卽是心有. 造業而說.

經數: 一七六七

經名: 大般涅槃經疏卷第十八

頁數: 一四五

上              欄

他解. 多以世典詩書添足. 令他不信名熾世

法. 今不爾. 於所說中增長苦集是熾世法. 善

男子若欲持下. 第二勸[&FFFF]#護法. 他云. 先列

十智. 次勸淨心. 今初言自他欲受持者. 信故

名受. 不忘爲持. 卽是自行. 口所說者謂化他

也. 涅槃宗體. 行敎用果. 前說佛性爲宗. 後說

見性爲果. 兩塗□使三業淸淨. 復次善男子

下. 第三明六念. 大品中. 明十念八念. 小乘亦

有六念. 卽是晨朝唱者. 一念何年月日. 二念

戒臘年月. 三念施食法. 四念三衣長應說淨.

五念不別衆食. 六念有病應治. 皆各有意. 今

此六念. 爲梵行者. 居於林野有懷恐怖. 令修

六念. 前三念他. 後三念自. 戒施是自因. 生天

是自果. 戒是止善. 施是行善. 天有近果遠果

(云云). 就文爲二. 先唱數列章. 云何下. 解釋六

念. 卽爲六章. 念佛章爲二. 先念佛果. 後念佛

因. 念因是念往因. 念果是念現果. 由何因得

今果. 念果爲四. 謂兩章兩釋. 初立十號衆德

兩章門. 次釋十號衆德兩章. 釋十號是釋名

下義. 釋衆德是釋體下義. 先列十號章門. 成

論與阿含. 皆合無上士與調御丈夫爲一號. 至

世尊十數方滿. 今經與釋論. 開無無士與調

御爲兩. 至佛則十名已足. 總結上德十號. 具

足爲世所尊就別釋中不稱世尊. 但言婆伽

婆. 此是佛之總名. 將代世尊. 常不變易下. 二

列衆德章門. 三以知法下. 釋衆德章. 前文皆

略直釋最後大法師一事. 還以前七善爲釋.

知我能持戒能說大乘. 復知中道名大法師.

知小乘遍道皆非法師. 云何名如來下. 第四

中              欄

釋十號. 梵云多陀阿伽度. 舊但以乘如實道

來成正覺一義. 以釋如來. 釋論. 四義釋如來.

謂如來如去如解如說. 依三世佛學十二部

經. 修十一空而得成佛. 故名如來. 去離生死

永[&FFFF]#諸惡. 卽是如去. 如如而解. 如如而說. 亦

是說我所解. 解我所說. 此中三復次. 前後二

復次. 是如說義. 中一是如來義. 如去在善逝

中. 如解在世間解中. 云何爲應. 梵云阿羅訶

有三義. 謂殺賊不生應供. 此中但云應不言

供. 有五復次. 爲兩. 前四以殺賊爲釋. 後一以

應供爲解. 前殺賊兼不生. 以破陰魔. 故卽是

不生. 云何正遍知下. 是第三號. 又二. 初正釋.

次云何不遍下. 反釋. 初文者. 梵云三□三佛

陀. 有五復次. 前四是佛能知四法皆悉遍故.

言因苦行定得苦果者外道苦行. 後一斥小. 云

何明行足. 是第四號. 梵云毘侈遮羅那. 有四

復次. 前一就脚足釋. 後三就滿足釋. 皆先擧

世譬. 次用佛合. 明者名[&FFFF]#. 般若是大明[&FFFF]#. 因

[&FFFF]#得解. 卽解脫也. 吉者菩提. 果名涅槃. 因於

菩提得涅槃故. 三明者. 菩薩明是因. 佛明是

果. 無明明三解. 一云. 無明是惑明是解. 用明

解斷無明故. 云無明明. 二云畢竟空境. 不當

明與無明. 而能生明及以無明故. 言無明明.

又一解. 前分菩薩佛者作異解. 後擧無明明

作不異解. 佛與菩薩俱是無明明. 無明卽明

(云云). 云何善逝第五號. 梵名阿□多羅. 亦言修

伽陀. 亦言修伽度. 有三復次. 最後復次有法

譬合. 初中云善名高者辨於高勝. 逝名不高

者. 雖出生死而不捨. 就佛心爲言. 善知識者

下              欄

卽是道品. 云何世間解第六號. 梵云路伽憊.

世間有三. 謂五陰衆生國土. 此中六復次. 卽

六世間. 一五陰. 二五欲. 三國土. 四衆生. 五

□佛. 爲世間六照世. 名世間. 云何無上士第

七號. 梵云富樓沙. 有五復次. 開斷惑不斷惑

義. 文云. 體大涅槃. 無新無故者. 過去諸佛已

成名故. 衆生是當成名新. 無新無故卽無已

當. 此任理之體達也. 若爲緣云有新故已當

也. 云何調御下. 第八號. 梵云曇□波羅提. 先

明丈夫. 次明調御. 丈夫又二. 先明能調開二

章門. 能調卽如來. 所調卽衆生. 後釋兩章. 如

來實非下. 釋能調實非丈夫方便示爲能調

丈夫. 一切男女下. 釋所調. 丈夫具足四法乃

名丈夫. 若無四法行同畜生. 大論亦云. 人頭

鹿鹿頭人(云云). 如御馬者. 以此四種法釋能調.

利鈍不同. 如快馬見鞭鈍馬痛手. 利人說生.

鈍說老死. 如大論野干(云云). 云何天人師第九

號. 梵云舍多提婆魔Ｃ舍□. 有十二復次. 初

兩復次釋師. 次五復次釋天. □用勝義釋天.

次四復次釋人. 言驕慢者. 非惡驕慢. 欲立丈

夫弘護三寶. 復能破慢. 次一復次總釋天人

師如文. 云何名佛釋第十號. 前釋名後歎德.

梵云佛陀耶. 亦云佛陀四耶. 此□覺者. 亦言

敎寤. 前緣覺者. 亦同此義故覺應是正. 如支

佛□爲獨覺. 不言獨敎. 地人云自覺覺他. 復

言他覺此太煩矣. 婆伽婆下釋第十一. 或謂

是世尊彼此之異. 何者前列章云世尊釋章

釋婆伽婆. 故知是也. 此恐不爾. 世尊梵云路

伽那他. 此稱世尊. 龍樹釋婆伽婆爲四. 一能

經數: 一七六七

經名: 大般涅槃經疏卷第十八

頁數: 一四六

上              欄

破煩惱. 二有功德. 三巧分別. 四好名聲. 今具

四義. 初一復次釋破煩惱. 次一復次釋有功

德. 三一復次釋巧分別. 四一復次釋好名聲.

初是釋破煩惱可見. 次又能成就下. 釋有功

德成就善法正是功德. 三又能善解下. 釋巧

分別. 四有大名聞下. 釋有聲名. 餘三復次屬

釋功德. 當知婆伽婆有無量功德. 功德據內.

世尊者爲世所尊. 此卽據外. 今將婆伽婆代

世尊. 非卽名世尊. 文有二義. 前七釋四義. 後

一復次勸修. 善男子何故下. 是二念佛因. 欲

明得果謂久修因文爲二. 前徵起次正釋. 釋

中二. 先明六度四等爲因. 後明五十四心爲

因. 於中云無爲心者. 非謂常住. 謂無所爲作.

無心無無心雙捨此二. 非但無心亦無無心無

無記心. 光宅云. 常住佛果有二無記. 一知解

無記. 二果報無記. 卽違今經. 修因之時尙無

無記. 云何佛果猶有無記. 無報心者不心果

報. 不住心者無住著. 無常心者無所定執. 無

多少心者不厚此薄彼. 界知心者分別諸法

名有界分. 生界知心者卽生滅界. 住界知心

者知常住不滅界. 自在界心者於常無常皆

悉不生通達自在. 生界者知俗. 住界是知眞.

自在是知中. 云何念法下. 第二念. 舊云. 二先

念別體法. 唯此正法下. 念一體法. 今不爾. 文

云. 最上最妙能令衆生得現在果. 若準藏通.

能得現果而非上妙. 別是上妙. 而非現果. 動

經無量阿僧祇劫. 唯圓上妙. 能得現果. 當知

是圓一體之法. 云何念僧下. 卽第三念. 舊亦

爲二. 先明別體事和僧. 不可[&FFFF]#見下. 次明一

中              欄

體理和僧. 今明不爾. 文云. 受正直法. 三敎非

直. 唯有圓僧是正直法. 云何念戒. 是第四念.

雖無形色而可護持者. 或謂以爲無作之戒.

自有三釋. 一云. 僧祇部謂無無作色故自無無

作. 無作亦無色. 但有其心. 故言而可護持. 二

薩婆多. 謂無作是色. 卽數人所用故自有無

作. 而復有色色非質□而有. 無敎假色故須

護持. 三曇無德部. 成論所用無作是非色非

心. 如此等說□是爭論. 乃是小乘自論有無.

大乘之中都不明此. 故上文云有漏之法. 凡

有二種謂色非色. 非色. 法者. 心心數法. 色法

者. 地水水風. 何時云有無作色耶. 云何念施

下. 第五念. 謂修善因. 言雜華者. 觀佛三昧海

經云. 我於雜華已爲普賢賢首等說. 此土無

雜華經唯有華嚴. 或謂別有雜華不來此土.

一云觀佛三昧云. 雜華者是華嚴. 云何念天

下卽第六念. 或謂當果第一義天. 今謂不爾.

通念諸天直是念天不云當果. 當果天與前

佛果無異正是通念. 此世天境隨義別立故

名爲天. 善男子下. 卽大段第二歎經文爲二.

初盡此卷歎經生善. 後兩卷歎能滅惡. 初生

善文爲三. 一正歎經. 二歎弘經人. 三歎興衰.

此三次第者. 良由五行能顯於道. 復有亡身

弘道之人. 人弘故興不弘故衰. 初正歎經又

二. 初如來歎. 次迦葉領. 初佛歎中云十二部

經所及不及者. 二解. 一云小乘十二部. 二云大

十二部. 亦不及涅槃大乘方等當機故勝. 又

涅槃之中有十二部. 十二部中未必有涅槃

是故勝也. 今明圓經勝於歷別十二. 迦葉白

下              欄

佛下. 是第二領解. 從世尊以何義故下. 第二

歎弘經人. 文爲三. 一問二答三領. 問如文. 次

佛答歎菩薩. 有十三不可思議. 一能發心. 二

受生死苦. 三受地獄苦. 四旋還赴救. 五終不

退轉. 六度生死海. 七能稱量生死. 八能說常

住. 九生死不惱. 十在胎不亂. 十一於法不[&FFFF]#.

十二遠離十惡. 十三忘於功用. 不思議者. 舊

云人所不測. 是義不然. 如人間事咸所不測.

豈可以此亂於聖賢. 今明三諦相卽不可以

一二三思. 心行處滅. 亦不可作三二一說言

語道斷. 雖列十三實非是數名不可思議. 初

不思議中云. 無有人敎自能發心者. 緣眞發

心則墮聲聞. 理須人敎緣俗發心則墮分別.

須境敎之皆不得稱不可思議. 若緣中道三

諦相卽則非眞俗. 不從人境故言無人敎者.

明了佛性故言自發. 不雜名精. 入流名進. 地

獄是擧生死果. 諸結是擧生死因. 累劫爲此

因果所燒. 今了生死卽是涅槃. 又了諸結卽

是菩提. 非復二邊故名爲一. 動寂不壞故名

決定. 燒身碎首無非正道. 內不捨道外不心

救. 此約三諦發心明不思議. 與止觀中發心

意同. 次第二不可思議. 文云. 所見生死無量

過患. 非諸聲聞緣覺所及. 不生厭離者二乘但

知分段少分. 而不知於變易過患. 菩薩過之

故言不及. 卽俗眞中故言不厭. 卽中眞俗故

言不離. 約照三諦智明不思議. 此與止觀安

心意同. 第三不思議. 文云. 受地獄苦如三禪

樂者其文甚略. 亦應更言受三界苦如涅槃

樂. 此約三諦上障. 明不思議. 此與止觀通塞

經數: 一七六七

經名: 大般涅槃經疏卷第十九

頁數: 一四七

上              欄

意同. 亦似大慈. 第四不可思議. 文云. 如長者

救子. 宅譬中道故言旋還. 燒譬於俗故言火

起. 出譬於眞故言出舍. 此約三諦行明不思

議. 此與止觀眞正悲心意同. 第五不可思議.

文云. 見諸衆生厭生死過退爲二乘. 菩薩不

爾知生死常不見其過. 知涅槃近不退取小.

此約三諦證. 明不可思議. 此與止觀道品意

同. 第六不可思議. 文云. 聖人神通譬體法智.

修羅長大譬次第智. 人無兩種而能得度譬

圓敎智. 非通非次卽圓智度. 此約三諦位. 明

不可思議. 此與止觀次位意同. 第七不可思

議. 文云. [&FFFF]#絲懸山一念稱量生死者. 卽是稱

量. 一中無量. 無量中一. 非一非無量. 是約三

諦法. 明不可思議. 此與止觀妙境意同. 第八

不可思議. 文云. 無常樂我. 說常樂我者. 隨病

說藥逗會得所. 此約三諦敎. 明不可思議. 此

與止觀中對治意同. 第九不可思議. 文云. 不

溺不燒者. 雖在生死不爲所害. 第十不可思

議. 文云. 在胎不亂者. 前是死不能滅. 此是胎

不能生. 此約三諦報. 明不可思議. 此與止觀

中安忍意同. 第十一不可思議. 文云. 菩提與

心皆不可說. 說之無[&FFFF]#. 此約三諦說默. 明不

可思議. 此與止觀中通塞意同. 第十二不可

思議. 文云. 從身離身等(云云). 此約三諦業. 明

不可思議. 此與止觀中破法遍意同. 第十三

不可思議. 文云. 終不說言我破煩惱. 此約三

諦無能無所. 明不可思議. 此與止觀中離愛

意同. 此經明初心菩薩未入位時不可思議.

意與止觀圓敎菩薩十觀相故用釋此文

中              欄

云. 慧不能破火不能燒. 他云如是實法元用

實慧. 是一心故故不能破. 相續之法卽是兩

心. 前滅後起故能破惑. 復伐於慧. 若斷惑

已無所攻伐. 故於實法而不能斷. 然此中歎

菩薩弘經何須假實. 但是推心慧不可得故

言慧不能破. 倒如心貪癡不可得故. 故無貪

癡. 又生來生滅滅不能滅. 滅來滅生生不能

生. 又生若是常生不應滅. 滅若是滅滅不應

滅. 諸法例爾. 此中直歎一切諸法皆無斷有.

智慧亦然不存其相. 三迦葉下領如文. 世尊

無上佛法下. 第三歎興衰. 又四問答. 一釋尊

佛法. 二迦葉佛法. 三一切佛法. 四重結釋迦

佛法. 初問答. 問如文. 答中二. 先明修五行則

興多犯戒則滅. 次迦葉復白下. 明迦葉佛法.

亦有問答. 初問又二. 先領旨次問. 初文者賢

劫經云. 迦葉佛法住世二十年. 今言七日. 答

七日之時與佛在無異. 七日之後佛法訛替

不如在時. 二十年者. 明住久近. 迦葉如來下.

第二問又二. 先難定有不. 次雙難. 佛答爲二.

先汎明有滅不滅. 次正答所問. 初汎答中又

二. 先許. 次正汎答. 初中云文殊乃解者. 指本

有今無偈. 欲明滅是不滅不滅而滅. 次汎答

中文相可見. 次善男子汝向所問下. 第二正

答所問. 於中又四. 一明先佛有經. 二明不須

演說. 三今佛對辨. 四法實不滅. 此初明先佛

有經. 次善男子迦葉佛時下. 二明不須演說.

今世衆生下. 三今佛對辨. 寧說蚊嘴下. 四明

法實不滅. 善男子若佛初出下. 第三通明一

切佛法. 有六雙對辨初解義不解義. 二有檀

下              欄

越無檀越. 三爲利不爲利. 四起爭不起爭. 五

說過不說過. 六種種說不種種說. 善男子我

法滅時下. 第四重結釋迦佛法. 又三. 一明將

滅起爭. 二明拘□彌國佛法遂滅. 三大衆悲

歎. 初文如迦葉品明. 洛沙者. 河西云. 從波羅

奢樹出. 出時純蟲. 外國以染毛. 爾時拘□彌

下. 第二明佛法遂滅因. 六百起爭相害致滅.

爾時拘尸下. 第三大衆悲歎. 又三. 初大衆悲

歎. 次迦葉慰撫. 三大衆悲止發心. 言聞滅則

悲聞不滅卽悲止. 達非滅非不滅卽發心故.

知非滅非不滅而滅而非滅大作利益

大般涅槃經疏卷第十八

大般涅槃經疏卷第十九

隋章安頂法師撰

唐天台沙門湛然再治

梵行品之四

起卷. 是第二歎經滅惡之能. 惡卽闡提四重

五逆皆能滅之. 舊解□王是實逆. 經力能滅

非無此義. 而密[&FFFF]#經云. □王是方便示現滅

逆之方. 例知調達破僧定非實破. 亦如善星

示爲闡提實非闡提. 那提犯重亦非實犯  此

經威力能除重惡. 令實犯者決定歸依. 卽顯

梵行令不淨淨. 梁武不見謂此段文非經次

第名爲客品. 若得不淨淨意正是梵行不名

客品. 就文爲二. 前明起惡. 次明滅惡. 初起惡

文爲三. 一惡因. 卽喜行殺戮具口四惡. 其心

經數: 一七六七

經名: 大般涅槃經疏卷第十九

頁數: 一四八

上              欄

熾盛具十惡因. 二惡緣. 純以惡人而爲眷屬.

貪著現世去是. 三正明造惡因. 害父已去是.

第二明滅惡又三. 一滅惡因. 二滅惡緣. 三正

滅惡. 初滅惡因又四. 一深生悔熱. 二深信因

果. 三母以藥塗. 四深自鄙悼. 時有大臣下是.

第二滅惡緣又二. 先明惡人爲緣. 後明善人

爲緣. 問爲惡可以惡人爲緣. 今論滅惡何用

惡人. 答惡人勸惡不從惡敎亦滅罪緣. 若爾

善人勸善不從善勸而作惡者. 善人亦是作

惡緣耶. 一往亦例如大涅槃亦名甘露亦名

毒藥. 二往不例原佛本心不爲衆生作煩惱

緣. 汝不受勸自是惡緣. 惡勸不受於汝成善.

亦由於汝當知一切皆由自心. 惡人緣約六

臣爲六章. 各爲四別. 一臣來朝白. 二王報答.

三奏王明滅罪處. 四倡歸依. 舊或云世王是

實此卽不可或言是應. 或法界用. 然此皆是

聖人權謀. 世王開逆方便顯經威力能滅諸

惡. 刪□耶者. 淨名云. 夜輕重音耳. 此是刪詩

定禮之字借音□者丁尼切. 阿耆多是名. 翅

舍是弊壞衣. 欽婆羅是古貝衣. [&FFFF]#有二音一靜

二淨多用淨音. 字有二體. 一阜邊二穴下多用

穴下. 爾時大醫下. 第二明善人緣又二. 一兄二

父. 初爲四. 一耆婆問. 二王答. 三勸往佛所. 四

羞恥未從. 初文者. 耆婆此□固言. 童子生時

一手把藥囊. 一手把針筒昔誓爲醫善能治他.

從德立號□爲固言. 菴羅女之子. 第二王以

偈答. 偈有十七行半幷少長行. 分爲三. 初十

一行半偈汎明安眠者. 次六行汎明不安眠

者. 第三少長行正明王不得安眠. 初文又四.

中              欄

初四行明佛得安眠. 次五行半明菩薩得安

眠. 三一偈結佛. 四一偈結菩薩. 初就佛中二.

初兩偈明離生死得涅槃. 次兩偈明離惡過

得常住. 但佛實無眠. 以無煩惱住安樂性. 義

說安眠. 心無有取著下五行半. 明菩薩得安

眠. 三四如文. 衆生無明冥下. 第二辨不得安

眠又二. 初三行法說. 次三行譬說. 太子未紹

位者. 卽是先帝已崩嗣主未立. 四方未寧不

得安眠. 非謂東宮不得安眠. 耆婆我今下. 第

三少長行正自明不得眠又二. 初標次釋. 初

標又二. 初標病重. 次言無醫. 何以故下. 釋此

兩事又二. 先釋病重. 次釋無醫. 耆婆答言下.

第三耆婆慰喩勸往佛所. 文爲二. 初酬前兩

意. 次勸往佛所. 初酬王意者. 又二. 初明王罪

輕. 次示王醫藥. 初文又四. 一王有五德故輕.

二他無五德故重. 三結無五德是一闡提. 四

結王有五德. 非一闡提. 初有五德中但四略.

無近善友一事者. 以下望上. 上理應有. 然耆

婆正當善友之事. 故讓不言. 言四德者. 一王

有□愧. 二王能懺悔. 三王能發露. 發露與懺

悔大勢相似不無小異. 懺是懺謝. 悔是悔愆.

言發露者向人說過. 四明王有信心. 然四事

已定. 而未信耆婆之言. 若定信者卽是善友.

爲未定故但言其四. 若有衆生下第二明他無

五德故罪重. 造罪卽無發露德覆藏不悔無

懺悔德. 魯扈抵突無□愧德. 不見因果無信

心德. 不能諮啓無知識德. 云何罪人下. 第三

就無五德結一闡提. 大王今者下. 第四就王

有五德結非一闡提. 如王所言下. 第二示王

下              欄

醫藥. 文爲二. 初示良醫. 次示妙藥. 初示良醫

中. 言字悉達多者. 此□成利. 善知衆生諸根

下. 第二示於妙藥. 藥卽勝法妙藥. 良醫灼然

在近. 云何言無藥. 文爲二. 一明知根. 次從去

此十二由旬. 是明說法. 又二. 初總次別. 初文

是總說法. 次若有若無是別說法. 別說又二.

初約二法. 次約三法. 初二法者. 無有卽二諦.

有爲無爲. 是煩惱涅槃. 有漏無漏卽四諦煩

惱果亦是若集. 善法果亦是道滅. 若色法非

色法下. 次說三種法. 色非色非色非非色. 數

人云. 色是十一種色. 非色卽是心心數法. 非

色非非色卽是十四不相應行. 論人云. 色是

十四種色. 非色只是心法. 非色非非色卽是

無作. 觀師云. 色是色法. 非色是心. 非色非非

色卽是兩捨第一義諦中道之法. 此之兩捨

只是俗諦豈成中道. 今明不爾. 前明二諦. 次

明三諦. 色卽俗諦. 非色卽眞諦. 非色非非色

卽是中道第一義諦. 自作自受可解. 自作他受

下文云. 無有我作他人受果. 兩文相害各各

有據. 今且明自作他受. 他云. 如因諸人發心

令王罪除. 又諸菩薩所作功德悉施衆生. 衆

生得樂亦是他受. 今明不爾. 自作自受. 自從

假入空. 自作他受. 從空出假. 無作無受卽是

中道. 諸文例然下文云. 若於佛所聞無作無受

罪卽除滅故是中道. 王今且聽下. 第二勸往佛

所. 又三. 一廣引昔十三事勸. 二明佛心平等

勸. 三格量福德勸. 次第者. 昔爲惡者. 衆皆見

佛得除. 佛心平等. 不厚昔薄今. 初列十三事

又二. 先正列事. 次大王若能下總結證意. 次

經數: 一七六七

經名: 大般涅槃經疏卷第十九

頁數: 一四九

上              欄

大王諸佛世尊下. 第二明佛心平等不隔也.

三大王假使下. 第三格量福勝. 爾時大王答

下. 是第四鄙恥未肯信從. 爾時空中下. 第二

父王爲緣文爲四. 一空中出聲. 二王反問. 三

父王說實. 四世王悲毁. 初文爲三. 一佛法將

滅故勸. 大王汝今下. 二明罪重必招地獄故

勸. 大王我定知下. 三雙結兩事勸令急往. 二

王反問. 三父王實答. . 四世王悲毁皆如文. 問

父王已死何由出聲. 答爲二. 一云父王得道

雖殺不死是故能勸. 二云非是本父乃是諸

聖託爲父言

梵行品之五

起卷. 是第三正明滅罪. 又二. 前爲住世後

爲滅罪. 前文又二. 一爲住世. 二論義. 論義中

二. 先問次答. 答爲二. 一正答. 二密語. 初答

意者同在雙林之衆咸知不滅. 唯世王謂滅.

故須云爲. 善男子如我下. 第二明如來密語.

又三. 一倡密語. 二解釋. 三結歎. 唱密語如文.

解有六番. 初明此語多含. 卽是通爲一切. 二

云不爲無爲. 無爲三解. 一云八地已上是無

爲衆生. 二云登地已上眞證乃是無爲. 三云

此文自說無爲者非衆生也. 當知佛果方乃

稱爲無爲衆生. 又說理內衆生皆是無爲. 然

非但衆師不同. 經亦不定. 文云爲者爲一

切. 又云爲五逆. 五逆與一切不同. 又云爲未

發心者下. 文又云汝於毘婆尸佛已曾發心.

發心與未發心不同. 又云□王者不見佛性

具煩惱人. 又云□王者名不生. 不生者名涅

槃. 涅槃者寧不見性. 他云夫密語者所解不

中              欄

同. 今謂如來密語豈可定. 作深淺遠近. 如來

密語下. 第三結歎不可思議. 爾時世尊下. 第

二正爲滅罪. 文爲二. 先身次心. 故云先治王

身然後及心. 以其前言無有良醫. 治身心者.

是故放光治身說法治心. 初治身文爲二. 先

放光次論光. 初放光如文. 次王覺創愈下. 是

第二問答. 論光有五文於中又二. 初四番論

光. 後一番解月愛. 初四番中各有問答前三如

文. 最後番亦先問次答. 答中七子中一子遇

病者三解. 一云. 通譬六道衆生. 以有罪者譬

於一子. 二云六住菩薩. 幷外凡爲七. 外凡是

病者. 三云四果支佛菩薩爲六. 合取外凡爲

七. 一子遇病. 卽譬外凡起惡者是. 今明不爾.

文云七子之中一子遇病. 何曾的云是外凡

病. 又一切衆生皆是吾子如前諸解. 或進或

退收義不盡. 今取圓家七方便根性爲七子.

子之中起逆過者心則偏重(云云). 六住二解. 一

云卽眞解六地. 二云似解六心. 後番解月愛.

先指如來所入三昧. 次問次釋出. 於中皆先

擧月爲喩. 凡六番如文. 王語耆婆. 第二滅其

心罪. 又二. 先明滅罪緣. 次正滅罪. 初文爲四.

一自未發. 二受勸而往. 三如來稱歎. 四至佛

所初明未發. 有二番問答. 一王不能發. 耆婆

勸往. 第二番論一闡提. 先問次答. 答中先譬

次答. 初譬中爲四. 一闡提斷善. 二根緣感佛.

三善不可生. 四而爲說法. 就初文又二. 先明

起五鈍. 後明起五利. 初又二. 初起惡. 次失

善. 初又二. 初總起惡. 後別明五鈍. 初總中兩

句. 初是病譬闡提有重惡. 次句云夜夢者. 譬

下              欄

無明心. 升一柱殿譬闡提斷現未善盡. 唯有

過去少善所感報身. 譬如大殿唯有一柱將

頹不久. 次服□油脂下. 別起五鈍. 夫愛使□

□譬若□油. 貪欲浸潤譬之於脂. 在口爲服.

在身爲途. 意通身口. 臥陸食陸譬起瞋使. 瞋

體碎裂躁急譬之如陸. 發瞋運身如臥陸. 縱

毒在口如食陸. 意通身口. 攀上枯樹譬於起

慢. 自擧陵人如上樹. 何不攀上茂華之樹. 若

賢聖自高可譬茂華. 以惡自高故言枯樹. 或

與□□下. 譬起疑疑使不定如□□騰擲從

枝至枝捨一取一. 譬疑心心理計有計無或

我無我. 又□□似人而實非人譬疑. 謂得理

實不得理. 比水沒泥下. 譬於無明. 輕者如比

水. 重者如沒泥. 墮墜樓殿下. 第二明失善. 又

二. 先失三品. 次失三乘. 初文者墜樓譬失慧.

樓是高觀譬於智慧. 升出照達而今墜者是

失慧品. 高山譬失戒品. 樹木譬失定品. 次象

馬牛羊譬失三乘. 案此之意應有四乘相承

但云失三乘耳. 四乘皆有墜落之言但是文

略. 身著靑黃下. 第二起利使. 又二. 初起利

使. 二雜起惡緣. 初身著衣. 譬起我見. 如人計

我四種不同. 婆羅門計黃. 刹利計赤. 毘舍計

靑. 首陀計黑. 喜笑歌 舞譬起見取. 於無樂中

而生樂心. 於無勝中而生勝想. 譬之喜笑. 烏

鷲狐狸譬起邪見. 此之四類皆悉食肉故譬

邪見. 呑啖善根齒髮墮落譬邊見. 卽斷常兩

邊今偏言斷見. 裸形枕狗譬戒取. 卽持狗戒

狗爲信首故言枕狗. 私謂全計五陰故云臥

糞穢中. 復與亡者下. 第二雜起惡緣値惡知

經數: 一七六七

經名: 大般涅槃經疏卷第十九

頁數: 一五○

上              欄

識亡卽死人譬斷善盡. 私謂四儀動運無生

善處. 故云行住坐起. 善□欲生邪念尋起故

云[&FFFF]#手. 以邪自資故云食啖. 蛇譬多瞋. 私謂

心所行處常與瞋俱. 故云滿路而從中過. 被

髮女人譬多愛人. 樹葉爲衣譬無□愧人. 乘

壞驢車譬惡法自運. 正南者三解. 一云南是

離地北是坎地. 去坎就離譬失善起惡. 二云

就諸方爲語. 北是上方譬斷善人從上墜下.

三云. 天子南面殺言自在. 此人邪見判無因

果. 此心自在身病轉增. 譬諸惡向重. 以病增

故下. 第二明根緣感佛. 病增譬斷善心重. 諸

家親屬者. 三解. 一云過去戒善感此人身. 唯

此善在譬之親屬. 二云闡提斷過現善盡. 而

當善方生. 皆應作佛名未生善以爲親屬. 三

云不然自有善感佛. 自有惡感佛. 闡提無善

但以惡感惡爲親屬. 卽是遣使請醫形體缺

短者. 若以善爲使. 此善爲惡所□. 故云缺短.

將若惡爲使此惡道理自是□陋善根微弱

故言缺. 信不具故故言短. 私云信等不具故

云根不具足. 頭□塵土者. 五住所覆. 著□壞

衣者. 被無□愧. 載故壞車者. [&FFFF]#先世善感此

人身殘缺善根. 私云冥機冥叩故云語醫速

疾. 上車者. 立望感應. 爾時良醫下. 第三觀善

不可生. 又二. 初觀察. 二許應. 初又二. 一一

往觀機. 二重觀察. 初觀機. 不得善根佛未欲

捨故重更觀. 二復作是念下卽是重觀. 又二

先觀現世. 二觀過去. 現在爲三. 一觀日譬上

根. 次觀星譬中根. 三觀時譬下根. 時言夜者

最下闡提. 星劣於日中品闡提. 雖復三品俱

中              欄

斷善根. 初觀日中. 四日譬四倒. 六日六蔽. 八

日八邪. 十二因撥無十二因緣亦十二我見.

十四日撥無十四諦. 十四諦出華嚴. 十四相

差別示. 成事生起盡無生. 說入道如來智等.

二觀星之中. 凡占六星譬受六師敎. 三觀時

中凡占五時. 或云斷於五乘善根. 復作是念

下. 第二觀過去善根. 觀二世善. 皆無善根. 從

思惟是已下第二許應. 又二. 一許應. 二正應.

初許應又二. 初正許應. 二更觀察. 初文云與

使俱者. 一往許應. 感應道交. 故言與俱在路.

復念下第二更觀察. 又二. 初觀現在. 次觀未

來. 初現在中云. 二小兒者卽是斷常有無等.

見持火滅者. 火無光用譬失慧品. 斫樹木譬

定盡. 曳皮革譬失戒品. 闡提雖受旣不遵承

猶如枯皮. 遺落物者出世善盡. 唯有憐愛妻

子之善. 聖人所棄. 空器者雖有身器無道可

受. 沙門獨行. 譬出世法獨一無侶. 復見虎狼

是啖肉獸. 譬現在惡食善都盡. 復於前路下.

第二觀未來又二. 一觀未來因. 次觀未來果.

前路者. 次此身後亦未生善. 復聞南方下. 觀

未來果卽三塗報. 鳥獸聲. 譬聞受苦之聲. 爾

時卽入下. 第二正應. 又二. 先正應譬. 次更觀

察. 初譬卽入宅捨本地入生死故言入病人

舍. 見彼病人下. 第二更觀察. 又二. 先觀現

在. 後觀過去. 現在爲四. 一三毒. 二五根. 三

十使. 四三業. 初三毒者寒凝結譬癡. 熱躁變

譬貪. 略無瞋. 次骨節病痛譬五根. 骨節是身

根目赤是眼根耳聲是耳根咽喉是舌根. 略

無鼻根. 三其色正黑下. 是十使. 黑色譬無明

下              欄

使. 頭不自勝譬慢使. 欲將慢自擧說不得高

體枯無汗. 譬瞋使. 無有潤澤便利不通. 譬斷

常二見. 身卒肥大譬我見. 四語聲不調下譬

三業. 語聲是口業. 擧體斑駁卽身業. 其腹脹

滿卽意業. 醫見是已. 第二更觀過去又二. 先

檢根緣旣云昨來豈非過去. 次根緣對凡五

句. 初一失出世善. 後四失世間善. 一失信三

寶之善. 二失惠施之善. 三失少食無廉讓之

善. 四失弊惡之善. 五失慈孝之善. 旣云三寶

知是出世. 餘是世間四善如文. 本性弊惡今

和善者. 但有憐妻愛子和純之善. 弊惡是剛

烈失護法之善. 醫聞是已下. 第四爲說法又

三. 第一說法. 第二息化. 第三絶應. 說法爲

二. 初一往爲說. 二窮源重說. 初文者嗅之譬

一往爲說. 知七香五臭. 七香譬七漏. 五臭譬

五欲. 觸身下. 第二譬窮源之說. 轉復相近如

觸身唯見三毒. 語瞻病者下. 第二息化. 遽務

者便餘方化. 明當更來者. 現在無善化緣已

息. 且遙指將來. 恣意勿禁非佛敎所制. 明日

使到下. 第三絶應. 使到譬復更感佛. 善旣不

生故言我事未訖. 大王世尊下. 第二合譬文

爲三. 一正合. 二簡闡提. 三住三塗救拔. 此初

正合略合大意. 若望前譬唯合後兩不合前

二. 初合第四而爲說法. 次合第三觀善不可

生. 闡提輩下. 第二料簡闡提. 而此中言現在

生或後世生. 若卽事爲言三世皆無. 若方將

遠望有生善義. 又二. 初因時敎化. 次果時濟

拔. 譬如淨人下. 第三往三塗拔救也. 王語耆

婆下. 第二受勸而往如文. 爾時佛告下. 第三